**ΑΣΦΑΛΕΙΑ ΣΤΟ ΔΙΑΔΙΚΤΥΟ**

**ΝΗΠΙΑΓΩΓΕΙΟ**: 1Ο ΠΕΥΚΩΝ, 1Ο ΤΜΗΜΑ

**ΠΑΙΔΙΑ:** 15

**ΝΗΠΙΑΓΩΓΟΣ:** ΓΟΥΤΑΚΟΛΗ ΔΗΜΗΤΡΑ

**ΣΧΟΛΙΚΟ ΕΤΟΣ**: 2020-21

Η φετινή εμπειρία της τηλεκπαίδευσης έκανε ακόμα πιο επιτακτική την ανάγκη να θεσπιστούν κανόνες για μια ασφαλή πλοήγηση και να αντιληφθούμε τους κινδύνους που υπάρχουν στο κόσμο του διαδικτύου.

Με τα παιδιά του τμήματος παρακολουθήσαμε σχετικά βίντεο, και διαβάσαμε σχετικά παραμύθια.

Σταθήκαμε ιδιαίτερα στο παραμύθι της Κάρμεν Ρουγγέρη, «Ο Σίφης ο ποντικός και το Διαδίκτυο» και συζητήσαμε τις παγίδες που μπορεί να συναντήσουμε κατά την ενασχόλησή μας στον υπολογιστή.

Επίσης σχολιάσαμε τα βιντεάκια με την Κοκκινοσκουφίτσα στο διαδίκτυο, τα οποία τα παιδιά βρήκαν αστεία και διασκεδαστικά, αλλά και διδακτικά παράλληλα.

Μέσα από τις συζητήσεις καταλήξαμε να διαμορφώσουμε κανόνες για την ασφαλή πλοήγηση, δίνοντας έμφαση στο πώς επιλέγουμε τους φίλους μας στα μέσα κοινωνικής δικτύωσης και ποιες πληροφορίες δημοσιοποιούμε σ’ αυτά.

Δημιουργήσαμε μία αφίσα την οποία αναρτήσαμε στην ιστοσελίδα του σχολείου μας και την δημοσιοποιούμε και σε εσάς.

Ευχόμαστε σε όλους ασφαλή ταξίδια στον όμορφο κόσμο του διαδικτύου!!!